Covid-19: Ondernemings kan nou aansoek doen om hulpleningsArgieffoto Die regering se leningswaarborgskema vir ondernemings wat deur die Covid-19-pandemie geraak word, het Dinsdag in werking getree. “Deelnemende banke is nou gereed om leningsaansoeke vanaf kwalifiserende ondernemingseienaars te aanvaar,” het die nasionale tesourie Dinsdag in ŉ verklaring gesê. Die fonds word geadministreer deur die tesourie, die Suid-Afrikaanse Reserwebank en kommersiële banke wat verteenwoordig word deur die Bankvereniging van Suid-Afrika. Pres. Cyril Ramaphosa het in April aangekondig dié skema is ŉ regeringsinisiatief wat lenings aan ondernemings met ŉ jaarlikse omset van minder as R300 miljoen beskikbaar stel. Dit is sodat ondernemings wat finansieel geraak word deur die Covid-19-pandemie en gepaardgaande afsonderingsregulasies wel van hul bedryfsuitgawes soos salarisse en huur kan betaal. Die lenings word deur die regering gewaarborg en die risiko daarvan word gedeel deur die regering en samewerkende banke, naamlik Absa, Nedbank, Standard Bank, Nedbank, FNB, Investec en Mercantile Bank. Samesprekings is onderweg om nóg banke hierby in te sluit. Ander kriteria waaraan ondernemings wat vir dié lenings kwalifiseer, moet voldoen, sluit in: Ondernemings mag nie die lenings gebruik om beleggings te maak, bonusse te betaal of ander lenings af te betaal nie. Die nasionale tesourie het aanvanklik R100 miljard vir dié doel beskikbaar gestel, met die opsie om die waarborg na R200 miljard te vermeerder, sou dit nodig wees of indien die skema suksesvol is. Ondernemings wat aan die kriteria voldoen, word aangeraai om direk met hul betrokke bankier te gesels. Meer besonderhede oor die skema is ook hier en hier beskikbaar. Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.